NaiveNeuron/SloPal huggingface dataset:
M. Číž, podpredseda NR SR: (2007-12-11):
(Hlasovanie.) Prítomných 143 poslancov, za návrh 80 poslancov, proti 62 poslancov, zdržal sa 1 poslanec. Konštatujem, že sme schválili vládny návrh zákona o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady č. 162/1995 Z. z. o katastri nehnuteľností (katastrálny zákon). S procedurálnym návrhom, keďže sme skončili hlasovanie, pán poslanec Lipšic, môžete vystúpiť.
Grendel, Gábor, podpredseda NR SR (2021-04-01):
Jedna faktická poznámka na vystúpenie pána poslanca Mizíka, pán poslanec Šudík.
Grendel, Gábor, podpredseda NR SR (2020-09-24):
Ďakujem pekne. Vzhľadom na to, že bolo 17.00 hodín, prerušujem rokovanie o tomto bode programu a pristúpime k hlasovaniu. (Zaznievanie gongu.) Poprosím teda kolegov, aby prišli do rokovacej sály, ak majú záujem zúčastniť sa na hlasovaní. Ešte pred tým procedurálny návrh od pána poslanca Šipoša. Nech sa páči.
Nemky, Martin, poslanec NR SR (2017-02-07):
Pán predsedajúci, prosím, dajte hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru a výboru pre pôdohospodárstvo a životné prostredie. Ďalej, že za gestorský výbor určuje ústavnoprávny výbor s tým, aby výbory prerokovali návrh ústavného zákona do 17. marca 2017 a gestorský výbor do 20. marca 2017.
Figeľ, Ján, podpredseda NR SR (2014-11-27):
Ďakujem pekne. Posledným v rozprave je Igor Hraško. Nech sa páči, pán kolega.
Laššáková, Jana, podpredsedníčka NR SR (2012-06-28):
Ďalej pán poslanec Matovič s faktickou poznámkou.
G. Gál, poslanec: (2009-02-06):
Konštatujem, že návrh zákona obsahuje z formálno-právnej stránky náležitosti uvedené v § 67 a 68 rokovacieho poriadku, ako i náležitosti určené v legislatívnych pravidlách. Z obsahu ustanovení možno vyvodiť, že návrh zákona nie je v rozpore s ústavným zákonom č. 357/2004 Z. z. o ochrane verejného záujmu pri výkone funkcií verejných funkcionárov. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 Legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, v práve Európskej únie ani obsiahnutá v judikatúre Súdneho dvora Európskych spoločenstiev alebo súdu prvého stupňa Európskych spoločenstiev. Zo znenia návrhu zákona je zrejmý účel navrhovanej úpravy. V súlade s doložkou finančných, ekonomických, environmentálnych vplyvov, vplyvov na zamestnanosť a podnikateľské prostredie, ako i vyjadrením Ministerstva financií Slovenskej republiky možno konštatovať, že návrh predmetného zákona nemá dopad na verejné financie. Neovplyvní hospodárenie podnikateľskej sféry a iných právnických osôb, životné prostredie ani zamestnanosť občanov Slovenskej republiky. Vychádzajúc z oprávnení, ktoré pre mňa ako spravodajcu vyplývajú, odporúčam, aby Národná rada uvedený návrh zákona prerokovala v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, výbor pre verejnú správu a regionálny rozvoj a výbor pre nezlučiteľnosť funkcií. Za gestorský výbor navrhujem ústavnoprávny výbor. Odporúčam, aby výbory predmetný návrh zákona prerokovali v druhom čítaní do 8. apríla 2009 a v gestorskom výbore do 14. apríla 2009. Pán predsedajúci, prosím, otvorte rozpravu.
Zajac, Pavol, poslanec NR SR (2015-03-12):
Ďakujem pekne, pán minister, za odpoveď. Najprv trošku politicky. Pred chvíľou pán premiér obvinil kolegu Bugára z toho, že si nepostavil cestu do Šamorína. Mňa napadlo, pán premiér Robert Fico ako premiér povedal v prvej svojej vláde, že do roku 2010 bude D1-ka, diaľnica D1 medzi Bratislavou a Košicami komplet hotová, tuším, že bez tunelov. Takže ak by tá D1-ka bola v roku 2010 hotová, a dovtedy ste vládli, asi by sme sa nikdy nebavili o moste v Kurimanoch, lebo ten do roku 2010 by bol ukončený, hotový, tak ako celá D1-ka. Nie je tomu tak, ten sľub nebol splnený, D1 sa začala stavať za ministra Figeľa z eurofondov, čo je najlacnejší spôsob financovania, a na jeseň v roku 2012 došlo k tragédii v Kurimanoch. Ja ako zástupca občanov sa tu pýtam po 28 mesiacoch, že kedy bude ukončené vyšetrovanie, alebo teda pýtal som sa, že ako prebieha vyšetrovanie a logicky sa ma občania pýtajú ako zástupcu svojho, že kedy vidíte vy, a to je aj moja doplňujúca otázka, kedy odhadujete ukončenie tohto vyšetrovania? Lebo táto tragédia je veľmi vážna aj na slovenské pomery a máme taký dojem aj spolu s ďalšími občanmi, že toto vyšetrovanie ako keby išlo dostratena, ako keby sa hralo na čas. Ja nechcem po vás, aby ste zasahovali do vyšetrovania, ani ja nechcem zasahovať, ale občania majú právo vedieť, kedy bude táto tragédia zodpovedne vyšetrená a budú vznesené obvinenia voči konkrétnym ľuďom.
Paška, Pavol, predseda NR SR (2014-05-13):
Pán poslanec, vyžaduje to postupovať v zmysle zákona. To znamená, ak chcete zaradiť bod, musí to mať materiál, príslušné uznesenie, o ktorom bude Národná rada rokovať v rozprave, a potom ho buď prijme, alebo neprijme. Pán poslanec Hlina.
Danko, Andrej, podpredseda NR SR (2024-01-23):
Pán poslanec Spišiak, ak máte záujem aj zmeniť to poradie, povedzte technikovi, ešte raz vás, dávam tú možnosť. Nech sa páči.
Bugár, Béla, podpredseda NR SR (2017-02-02):
Prezentujme sa a hlasujeme. (Hlasovanie.) Prítomných 143, poslancov za 78, proti 48, 17 sa zdržali hlasovania. Posunuli sme zákon do tretieho čítania . Otváram rozpravu. Konštatujem, že nikto sa nehlási do rozpravy. Vyhlasujem rozpravu za skončenú. Nech sa páči, záverečné hlasovanie.
Kozelová, Monika, poslankyňa NR SR (2020-09-24):
Viete čo? Ja chcem len poďakovať pánovi poslancovi Tarabovi za veľmi slušnú a distingvovanú, aj keď možno v niečom protichodnú, ale slušnú rozpravu. Ďakujem.
Gašpar, Tibor, podpredseda NR SR (2024-09-26):
Ďakujem, pán poslanec. Ďalší v poradí pán poslanec Dubovický.
L. Szigeti, poslanec: (2008-05-20):
Ďakujem.
Zmajkovičová, Renáta, podpredsedníčka NR SR (2013-05-15):
Pán poslanec Matovič, predpokladám, že vyrušujete pána ministra a pán poslanec Hlina nepokračuje, ja chcem šetriť čas, takže poprosím vás, potom, po ukončení.
Ďuriš Nicholsonová, Lucia, podpredsedníčka NR SR (2016-09-07):
Ďakujeme aj my za uvedenie návrhu. A teraz poprosím určeného spoločného spravodajcu z výboru pre sociálne veci pána poslanca Jozefa Buriana, aby informoval Národnú radu o výsledku rokovania výborov o tomto návrhu vlády. Nech sa páči.
Martvoň, Anton, poslanec NR SR (2015-03-19):
Pán predseda, týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Laššáková, Jana, podpredsedníčka NR SR (2014-11-25):
Pomalšie, poprosím vás, doplniť bod...
Sulík, Richard, predseda NR SR (2010-11-05):
Pán Senko, prepáčte mi, poprosím pána kolegu Kaliňáka, keby mohol telefonovať mimo tejto miestnosti. Ďakujem pekne. Nech sa páči, pokračujte, prosím.
Jarjabek, Dušan, poslanec NR SR (2016-06-07):
Ďakujem pekne za slovo, pán predseda. Vážený pán premiér, ja sa chcem naozaj poďakovať tomu vášmu vstupu hlavne do histórie, kde ste nám všetkým opäť pripomenuli, čo všetko sa v rámci ministerstva vnútra spravilo v poslednom období, za posledné roky. Naozaj to treba pripomínať stále, lebo tá politická pamäť je nesmierne krátka, ale obávam sa, že ten váš apel na istú politickú kultúru, apel na držanie sa témy, apel, aby tá tzv. argumentačnosť neklesla na dno, ostane nevyslyšaný, to vaše smerovanie tohto apelu do tých tzv. opozičných lavíc zostane absolútne bez odozvy a už tuším, že niektorí malí Jiráskovia nám tu donekonečna budú predvádzať svoj opozičný program s názvom Proti všem a dokonca aj proti sebe. Len oni teraz to ešte nemôžu povedať, preto lebo ich spája neskutočne tá nenávisť voči všetkému to, čo sa tu od začiatku tohto nového volebného obdobia udialo. Takže treba im len povedať asi toľko, že páni, nech sa páči, vydržíme, aký požičaj, taký vráť.
L. Miklós, poslanec: (2007-02-07):
Takže viem presne, ako, teraz v úvodzovkách poviem, „trpeli naši úradníci“ a veru možno, že aj trpia aj teraz naďalej a možno, že pri každej jednej žiadosti si aj uľavia. Napriek tomu som stále považoval, že ten zákon je potrebný, pretože informácie občanom treba dávať, ale treba povedať, že postupne sa situácia vylepšila a ja vám zodpovedne viem povedať, že postupne, ako si občania zvykli na zákon na informácie, ďaleko menej zjavne nerozumných žiadostí prišlo na ministerstvo ako predtým, keď tento zákon nefungoval. A teraz ja  to hovorím veľmi vecne a viem sa vcítiť aj do vašej situácie, ja to viem precítiť, lebo viem, že čo to znamenalo nápor práce, lebo je to určitá práca. Čiže vylepšila sa situácia a ďaleko menej zjavne nerozumných žiadostí prichádza teraz. A teraz o tom slove zjavne nerozumné. Ja by som skôr bol za to neopodstatnené, keď už má byť nejaké iné slovo, ale ja vám chcem jednu vec povedať. Keď sa občan, obyčajný občan spýta i bude žiadať informáciu o životnom prostredí, čo je veľmi špecifické a veľmi odborné, ja vám garantujem, že úradník každú druhú žiadosť môže posudzovať ako zjavne nerozumnú, pretože ten občan to nevie tak sformulovať, že by to úradník nemohol povedať, že je to zjavne nerozumné. Ja verím, že moji bývalí kolegovia na životnom prostredí to robiť nebudú a ani nechcú robiť, ale nedajme, nedajme takúto, naozaj tá formulácia je veľmi nešťastná a ja by som vás naozaj poprosil, z vecného hľadiska porozmýšľajme o tomto spoločne. Ďakujem.
Bugár, Béla, podpredseda NR SR (2016-10-21):
Nech sa páči, prezentujme sa a hlasujme o tom, že tento návrh prerokujeme v treťom čítaní. (Hlasovanie.) Prítomných 139, za 136, 3 sa zdržali. Konštatujem, že sme v treťom čítaní . A otváram rozpravu v rámci tretieho čítania a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, posledné hlasovanie.
Glváč, Martin, podpredseda NR SR (2016-05-20):
Ďakujem veľmi pekne. Pán spravodajca.
Grendel, Gábor, podpredseda NR SR (2020-12-10):
Ďakujem. V rozprave by mal teraz ešte vystúpiť pán poslanec Vetrák, ktorého nevidím v sále, preto stráca poradie aj definitívne. A teraz dávam možnosť prihlásiť sa do rozpravy ústne. Traja páni poslanci. Končím možnosť prihlásiť sa ústne do rozpravy. Takže v rozprave ešte vystúpia páni poslanci: Čepček, Marian Kotleba a Marcinčin. Ako prvý pán poslanec Martin Čepček. Nech sa páči, pán poslanec, máte slovo.
Bugár, Béla, podpredseda NR SR (2017-02-08):
Pristúpime k jednotlivým hlasovaniam. Najprv budeme hlasovať v prvom čítaní o návrhu poslanca Matoviča na vydanie zákona, ktorým sa dopĺňa Zákonník práce, tlač 376. Dávame teda slovo spravodajkyni, ktorú určil navrhnutý gestorský výbor pre sociálne veci, pani poslankyni Gaborčákovej. Nech sa páči, prosím, uveďte hlasovanie. (Hlasovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 376.)
Šimko, Jozef, poslanec NR SR (2023-03-23):
Ďakujem pekne, vážená pani podpredsedníčka vlády, v podstate ani nie otázka, ale taká malá pripomienka. No mrzí ma to, že pán exminister Lengvarský svoj sľub nedodržal, pretože mi to osobne prisľúbil jednak v kancelárii predsedu Národnej rady Slovenskej republiky a dokonca ešte aj 3. februára, keď sme spoločne otvárali infekčné oddelenie v Lučenci. Zrejme nikto si to neuvedomuje, že spádová oblasť rimavsko-sobotskej nemocnice je cca tých 140 – 150-tisíc občanov, ktorí žijú na Gemeri-Malohonte. Pani podpredsedníčka vlády, my sme sa snažili, 38-tisíc ľudí podpísalo petičné hárky. Tešili sme sa na to, že konečne sa začne v Rimavskej Sobote stavať nová nemocnica pre našich občanov. No mrzí ma to. Tak určite sa zapojíme do tej súťaže spolupráce so Svetom zdravia v Rimavskej Sobote a verím, že najbližšie budeme úspešní. Ďakujem pekne za odpoveď.
Laurenčík, Milan, podpredseda NR SR (2021-05-13):
Ďakujem veľmi pekne. Prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi. Nech sa páči, máte slovo.
Laššáková, Jana, podpredsedníčka NR SR (2015-04-24):
Pán poslanec Osuský. Poprosím, zapnite pána poslanca Osuského.
Paška, Pavol, predseda NR SR (2013-09-13):
(Hlasovanie.) 136 prítomných, 60 za, 74 proti, 1 sa zdržal, 1 nehlasoval. Tieto body z jeho návrhu sme neschválili.
F. Mikloško, poslanec: (2004-01-20):
Po prvé, chcel by som povedať, že obidve tieto zmluvy ako s cirkvami registrovanými, tak s katolíckou cirkvou nespadli z akéhosi neba. Tieto zmluvy, ktoré upresňujú alebo nejakým spôsobom detailizujú vzťah štátu a cirkví v oblasti školstva a výchovy založila tradícia prvej Československej republiky z roku 1918, ktorú potvrdil konkordát z roku 1927. Chcem povedať, že ešte aj po prevrate v roku 1948 štát prevzal taký istý model vzťahu štátu a cirkví, náboženstvo sa učilo v školách. Chcem povedať, že v tejto istej tradícii sa pokračovalo po roku 1989, čiže je to niečo, čo sa v tomto priestore udomácnilo za vyše 100 rokov a sa v tom pokračuje. Druhá vec. Zmluva s Vatikánom je medzištátna, lebo katolícka cirkev je tak konštituovaná, ale zmluva s ostatnými cirkvami dokonca by som povedal, že je týmto chránená, pretože kým zmluvu medzištátnu je veľmi ťažko vypovedať a má to už aj svoje medzinárodné dôsledky, vo chvíli, keď by ju niekto zmenil zákonom, zmluvy s ostatnými cirkvami pred ústavným súdom, nemá nádej, aby Ústavný súd nepovedal, že ostatné cirkvi sú diskriminované podľa ústavy voči katolíckej cirkvi. Čiže medzištátna zmluva spolu so zmluvou, ktorá bude v Zbierke zákonov s ostatnými cirkvami, práve naopak potvrdzuje a posunie postavenie menších cirkví. A po tretie. Najdiskutovanejší  je bod povinné náboženstvo. Kolegyne, kolegovia, na Slovensku je 3 500 škôl, 2 500 základných a 1 000 stredných. Z týchto 3 500 škôl je 180 cirkevných všetkých vierovyznaní a väčšinou na 99,9 percenta v mestách. Nie je najmenšia nádej, aby na dedinách existovali cirkevné školy a z toho dôvodu je povedané, že jedna hodina v týchto školách bude náboženstvo alebo etika. Ak hovorím náboženstvo, tak to bude náboženstvo podľa potreby tých veriacich, ktorí tam žijú, to znamená  jedna hodina bude pre všetky cirkvi v týždni a takisto pre neveriacich alebo ktorí sa rozhodnú, to bude etická výchova. Ak sa hovorí o povinnej voliteľnosti, tak je to preto, aby to bolo v rámci riadneho vyučovacieho procesu, aby to nemohlo byť poobede, čím by sa vytvorili práve podmienky na to, žeby sa všetko sťažovalo deťom. Chcem povedať, že tu je základ tolerancie, aby deti videli od začiatku, že vedľa seba žijú evanjelici, katolíci, pravoslávni, gréckokatolíci a podobne, aby to videli v štátnych školách a nie, aby boli zatlačení každý do svojich get, farských úradov a kostolov, aby sa na seba pozerali ako na svätých, ktorých nikto nikdy nepozná. Tu v školách sa dá vytvoriť prirodzený kontakt a prirodzená úcta jedných náboženstiev k druhým a celá voliteľná  povinnosť je vlastne už zabehnutá od 4. ročníka, tu sa to len, by som povedal, extrapoluje tak, že to bude táto možnosť daná vlastne od začiatku. Dámy a páni, opačne, Slovenská republika vytvára zatiaľ zásadným spôsobom tolerantné vzťahy medzi cirkvami. Ani v jednej krajine sa nepodarilo vytvoriť také vzťahy medzi pravoslávnymi a gréckokatolíkmi ako na Slovensku, a toto je takisto krok k tomu, aby sme vytvárali ovzdušie vzájomnej úcty, vzájomného poznávania sa a  aby všetky cirkvi boli takýmto spôsobom úplne rovnocenné. Prosím vás preto o podporu pre obidve tieto zmluvy.
Matovič, Igor, poslanec NR SR (2012-09-14):
Lojzo, ja keď som aj spomenul paranoju, tak nemyslel som tvoju paranoju, ale myslím si, že v tomto prípade my sme není podstatní ľudia v tejto sále. Ale celkovo ľudia na Slovensku ak by si mali medzi sebou začať šíriť myšlienku, že vlastne vláda alebo poslanci idú zavádzať nejaké čipy, ktoré ich budú sledovať, tak myslím si, že vzhľadom na nedostatok informácií tá paranoja je tam namieste a mohli by jej podľahnúť a odrazu by sme tu si vytvárali možno aj trošku chybné predstavy o tom, čo ideme urobiť. Na druhej strane, ak tento zákon by mal čo i len jeden jediný ľudský život zachrániť pri kolíziách na cestách, tak si myslím, že je dobré podporiť to dobré v tom zákone a, samozrejme, vyvarovať sa tým zlým veciam. Ale o to viacej a o to skorej aj skončím, aby pán minister mohol vysvetliť, ako to vlastne v skutočnosti je, alebo teda ten svoj pohľad na vec.
Zmajkovičová, Renáta, podpredsedníčka NR SR (2013-09-18):
Pán poslanec Hlina.
Pažinková, Monika, predsedníčka Úradu pre dohľad nad zdravotnou starostlivosťou (2015-11-25):
Ďakujem veľmi pekne. Vážená pani predsedajúca, vážené poslankyne, vážení poslanci, vážení prítomní, v súlade so zákonom o zdravotných poisťovniach a dohľade nad zdravotnou starostlivosťou Úrad pre dohľad nad zdravotnou starostlivosťou predkladá návrh rozpočtu na roky 2016 až 2018. Predložený návrh rozpočtu bol prerokovaný správnou radou úradu, schválený dozornou radou a vládou Slovenskej republiky uznesením č. 554/2015 zo 7. októbra 2015. Materiál bol prerokovaný vo Výbore pre zdravotníctvo Národnej rady Slovenskej republiky a pre financie a rozpočet. Návrh rozpočtu úradu vychádza z východísk rozpočtu verejnej správy na roky 2016 až 2018. Úrad návrh rozpočtu postúpil na medzirezortné pripomienkové konanie, v ktorom ministerstvo financií uplatnilo zásadnú pripomienku na úpravu rozpočtu na základe aktuálnej makroekonomickej prognózy. Predložený návrh rozpočtu úradu je zostavený na základe revidovaných ukazovateľov ministerstva financií zo septembra a zosúladený s návrhom rozpočtu verejnej správy na roky 2016 až 2018. Celkové príjmy úradu sú v roku 2016 plánované v objeme 43,1 mil. eur, v roku 2017 43,4 mil. eur a v roku 2018 v predpokladanej výške 44,7 mil. eur. Podstatným príjmom úradu je príspevok na činnosť úradu od zdravotných poisťovní, ktorého výška je 0,45 % z vymeriavacieho základu z ročného prerozdelenia poistného. Príspevok poukazujú zdravotné poisťovne úradu vždy do 20. decembra kalendárneho roka na nasledujúci rok. Zostatok prostriedkov z predchádzajúcich rokov sa tak v roku 2016 skladá z príspevku zdravotných poisťovní na rok 2016 v objeme 17,0 mil. eur a z vlastných nevyčerpaných prostriedkov v objeme 7,2 mil. eur, ktoré úrad prioritne plánuje využiť na rekonštrukciu vlastnej budovy v Košiciach za účelom vytvorenia spoločnej prevádzky pobočky a SLaPA pracoviska. Celkové výdavky úradu na rok 2016 sa rozpočtujú na úrovni 18,7 mil. eur, pričom sa predpokladá aj použitie nevyčerpaných prostriedkov z predchádzajúcich rokov. Bežné výdavky úradu sú plánované vo výške 17,4 mil. eur. Z toho rozhodujúce položky sú tovary a služby vo výške 7,4 mil. eur. Mzdové prostriedky sú zachované na úrovni roku 2014 a 2015. Stratégia úradu pre navrhované rozpočtové obdobie je: – zvýšiť kvalitu služieb poskytovaných súdnolekárskymi a patologicko-anatomickými pracoviskami, – koncepčné riešenie systému prehliadok mŕtvych, – zabezpečiť zmeny činnosti úradu, ktoré vyplývajú zo schváleného zákona o Národnom zdravotníckom informačnom systéme, – zabezpečiť realizáciu projektu EESSI, – zlepšiť kvalitu služieb v oblasti dohľadu nad poskytovaním zdravotnej starostlivosti, – pripraviť a implementovať nový systém financovania ústavnej zdravotnej starostlivosti, tzv. DRG systém. Realizácia uvedenej stratégie si vyžaduje predovšetkým inováciu informačného systému, ako aj priestorové a prístrojové vybavenie SLaPA pracovísk. Ďakujem za pozornosť.
Hlina, Alojz, poslanec NR SR (2013-09-03):
Pán predseda, dohovorím. Uznesením bolo jasne schválené na predchádzajúcej, teda keď bola správa... (Prerušenie vystúpenia predsedajúcim.)
Vážny, Ľubomír, poslanec NR SR (2021-05-10):
Ďakujem. Pán podpredseda Blanár, dobre si to uviedol, ale veľmi okrajovo si sa dotkol toho úveru, ktorú si firma spriaznená s pani ministerkou zobrala s tým, že zažil som v živote všeličo, za socializmu bolo také heslo, ktoré väčšina z vás pozná, „kto nekradne, okráda sám seba a svoju rodinu“. Po revolúcii sa podnikalo, bolo to partizánske podnikanie a tiež som v tej oblasti zažil všeličo. Riadil som veľa firiem, veľkých firiem, takisto som zažil všeličo, ale nikdy som nezažil to, že si firma ministerky zobrala úver v mene klientov, ktorí o tom ani netušili, a dotiahli týmto proces falšovania alebo okrádania do „úplnej dokonalosti“. Pred desiatimi dňami pán predseda vlády, pán Heger, tuto pri uvádzaní programového vyhlásenia vlády skonštatoval, že vláda Roberta Fica alebo vlády Roberta Fica uviedli Slovensko do tvrdého spánku v oblasti spravodlivosti. Ja teda konštatujem a vyzývam aj pána premiéra, aby sa nad tým zamyslel, že vaša vláda uviedla Slovensko nie do tvrdého spánku, ale do ťažkej a trvalej, keďže ide leto, letnej hybernácie v oblasti spravodlivosti. Ďakujem.
B. Bugár, podpredseda NR SR: (2002-02-13):
R. Šepták, poslanec: Ďakujem za slovo, pán predsedajúci. To by človek neveril, čo si tu môže v parlamente vypočuť z úst premiéra. Okrem zahraničnej pozitívnej reklamy, čo konkrétne ste, pán premiér, s vašou vládou z programového vyhlásenia za viac ako tri roky splnili? Viac-menej nič! Zanedbaná dôchodková, zdravotná, sociálna aj daňová reforma. Známe je vaše odkladanie horúcich problémov na budúcu vládu. Nie, že ste muž kompromisu, ako ste sa sám nazvali. Ak sa niečo za tri roky vašej vlády udialo, tak je to zníženie životnej úrovne obyvateľstva, pán premiér. Aj napriek tomu, že predávate strategické podniky, nosné piliere slovenskej ekonomiky. To je druhá stránka mince k vášmu vystúpeniu, pán premiér, a nech volič posúdi, kto má pravdu. A na záver, do 18.00 hodiny vysielal Slovenský rozhlas priamy prenos, čiže úlohu informovanosti obyvateľstva ste si splnili. Otázka však znie, či nešlo o negatívnu reklamu, pán premiér.
Pellegrini, Peter, predseda NR SR (2015-12-01):
Hlasujeme o bode 5 pána poslanca Beblavého. (Hlasovanie.) Prítomných 129 poslancov, za hlasovalo 54, proti bolo 10, zdržalo sa 65. Návrh sme neschválili.
P. Hrušovský, podpredseda NR SR: (2001-10-23):
A. Juriš, poslanec: Ja som úplne pokojný, len chcem...
Benčík, Ján, poslanec NR SR (2022-10-25):
Chcem poďakovať kolegovi Tomášovi Lehotskému za jeho brilantné vystúpenie v rozprave. Ako je jeho dobrým zvykom, racionálne, systematicky a na základe nespochybniteľných faktov rozbil denunciánsky a ohováračský pamflet poslanca Čepčeka na prach. Pamflet, ktorý mal byť podľa poslanca Čepčeka odôvodnením jeho návrhu na odvolanie poslankyne Janky Bittó Cigánikovej z funkcie predsedníčky Výboru Národnej rady pre zdravotníctvo, nám poslanec Lehotský ukázal v pravom svetle. Vo svetle pravdy, v ktorom spod chatrného pláštika zveličení, klamstiev a klebiet jasne vytŕča čertovo kopýtko ideologických barličiek, ktorými namiesto faktov svoj návrh poslanec Čepček odôvodňuje. A to naozaj na odvolenie našej kolegyne z funkcie pre nikoho mysliaceho nestačí.
T. Cabaj, podpredseda NR SR: (2009-09-08):
Otváram rozpravu. Konštatujem, že do rozpravy sa písomne nikto neprihlásil. Má záujem niekto sa prihlásiť ústne? Nie je to tak, preto končím možnosť prihlásiť sa do rozpravy ústne, zároveň vyhlasujem rozpravu za skončenú. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov . Vládny návrh zákona má parlamentnú tlač 1196, návrh na jeho pridelenie na prerokovanie výborom je v rozhodnutí č. 1230. Opäť poprosím pána ministra o uvedenie vládneho návrhu zákona.
Paška, Pavol, predseda NR SR (2013-09-03):
(Hlasovanie.) 145 prítomných, 98 za, 1 proti, 46 sa zdržalo. Návrh sme schválili.
Kremský, Peter, poslanec NR SR (2022-10-19):
Ďakujem, pán predsedajúci. Vážení kolegovia, ctená snemovňa, chcem, nechcem teraz vecne diskutovať o návrhu, chcem len navrhnúť, aby tento zákon prerokoval aj Výbor pre hospodárske záležitosti. Celkom nechápem, prečo nebol pridelený aj nášmu výboru, keďže ide o oblasť predaja nápojov, čiže obchod, ktorý spadá pod hospodársky výbor. Takže chcem požiadať pána spravodajcu, aby si osvojil tento môj návrh a navrhol aj výbor pre hospodárske záležitosti ako jeden z výborov, ktorý tento zákon prerokuje. Ďakujem.
Laššáková, Jana, podpredsedníčka NR SR (2012-05-10):
Pán poslanec Muňko, nech sa páči.
P. Hrušovský, predseda NR SR: (2004-09-22):
(Hlasovanie.) 140 prítomných, 63 za, 42 proti, 22 sa zdržalo, 13 nehlasovalo. Neschválili sme návrh pána poslanca Tkáča. Nech sa páči, pani poslankyňa Navrátilová. (Ruch v sále.) Pán poslanec Galbavý, prosím, aby ste nerušili priebeh rokovania schôdze. Nech sa páči. Ľ. Navrátilová, poslankyňa: Ďakujem, pán predseda, za slovo. Zo spoločnej správy vyplýva 1 pozmeňujúci návrh, aby sa účinnosť zákona presunula z 1. septembra na 1. novembra, ktorý gestorský výbor odporúča schváliť. Prosím, dajte hlasovať o tomto návrhu.
Čepček, Martin, poslanec NR SR (2021-11-11):
Bez toho, ďakujem za odpoveď, viete, pán minister, pán vicepremiér, ak sa dozvieme informácie odkiaľkoľvek, tak sa snažíme dopátrať nejakej pravdy. A ja teda som tu kvôli tomu, aby som hľadal nejakú pravdu, práve preto som sa pýtal. Ja som nepodsúval, ja som sa pýtal. A teda nie sú súrodenci, hej? Viete mi to potvrdiť.
Šmilňák, Martin, poslanec NR SR (2024-10-23):
Ja sa teším záujmu pána Galka o vnútorné záležitosti KDH. Chcem povedať, že miesto v jednotlivých výboroch je vecou poslaneckých klubov. To nebolo vecou konkrétnych poslancov, ale najprv poslaneckých klubov a toto miesto pripadlo klubu KDH, teda politickej strane a politickému klubu KDH. Nikto z nás nemal záujem nejakým spôsobom eliminovať alebo poslať preč Martinku, ale musím povedať a ešte raz zdôrazniť, že toto je vnútorná záležitosť KDH, pán Galko. Vy ste mali možnosť ovplyvňovať život inej politickej strany alebo politického klubu a tiež ste vystúpili z neho a túto možnosť ste stratili. Martinka sa sama rozhodla odísť a ten dôsledok je taký, že stráca potom tie veci, ktoré súviseli s klubom. Napríklad Martinka už nechodí k nám do našej klubovej miestnosti, do našej kancelárie, aj keď tam mala stoličku, o ňu prišla. Nie pretože by sme jej ju zobrali, ale ona sa tak rozhodla. A presne takým istým spôsobom prichádza o miesto, o miesto vo výbore a to, ako sa s ňou my dohodneme, kádeháci, to je predmetom našich vnútorných dohôd, do ktorých, s prepáčením, vás, pán Galko nebudeme púšťať a ak by sme stáli o nejakú vašu radu, tak sa prídeme opýtať. Keďže sme sa neprišli opýtať, asi o to nestojíme a asi by bolo korektné, aby ste nám to nechali si vysporiadať sami pred sebou a pred Martinkou. Je to naša vnútorná záležitosť a týmto by som to uzavrel. Ďakujem.
Gyimesi, Juraj, poslanec NR SR (2020-09-02):
V prvom je pozmeňujúci návrh, ktorým žiada Belgické kráľovstvo podať vysvetlenie o tom, ako sú chránené ľudské práva, ako je zachovaná prezumpcia neviny, ak sa občanovi Slovenska namiesto pomoci dostalo neľudského zaobchádzania.
Kollár, Boris, predseda NR SR (2021-06-29):
Poprosím, zapnite hlas pánovi poslancovi Podmanickému.
Figeľ, Ján, podpredseda NR SR (2013-12-12):
Týmto vyhlasujem rozpravu za skončenú. Chce sa k rozprave vyjadriť pán minister? Nech sa páči.
Érsek, Arpád, poslanec NR SR (2013-03-26):
Nemienim vystúpiť, lebo odznelo to, čo som chcel povedať. Ďakujem.
Želiezka, Ľubomír, poslanec NR SR (2012-09-18):
Ďakujem pekne za slovo. Vážený pán poslanec Chren, to, čo ste tu narozprávali, presne vystihol môj predrečník. A vystihol aj to, a presne to pomenoval, čie záujmy zastupujete. Pán poslanec, ja vám odporúčam jedno, založte si firmu a skúste vstúpiť do jednaní a presadiť sa v obchodných reťazcoch. Určite vás tak rýchlo prejde úsmev na tvári, keď budete platiť rôzne nezmysly, rôzne poplatky a, samozrejme, tieto veci sa budú chcieť aj zazmluvniť. Vy nezastupujete záujmy ľudí, ktorí sa dennodenne trápia, aby sa dostali do našich obchodov čerstvé, kvalitné potraviny, ale zastupujete záujmy tých, ktorí týchto ľudí jednoducho, poviem to otvorene, snažia sa rôznymi nezmyslami doslova zdierať, hovorím to vážne, doslova zdierať. Ja mám čerstvé skúsenosti. A, pán poslanec, povedzme si pravdu, nejedná sa tu len o potraviny, ale aj o iný tovar. Ďakujem pekne.
Zemanová, Anna, poslankyňa NR SR (2019-02-01):
Dávam procedurálny návrh na odsúhlasenie, aby na rokovanie tejto schôdze Národnej rady Slovenskej republiky bola zaradená doplňujúca voľba členy, člena Rady Slovenského pozemkového fondu a aby predseda Národnej rady vykonal všetky potrebné kroky, aby sa voľba mohla uskutočniť.
Pellegrini, Peter, predseda NR SR (2015-09-24):
Ďakujem pekne. Na vaše vystúpenie neevidujem žiadnu faktickú poznámku. Uzatváram rozpravu. Pýtam sa, pán minister, či chcete zaujať stanovisko v záverečnom slove. Nech sa páči.
Laššáková, Jana, podpredsedníčka NR SR (2014-04-01):
Pán poslanec Novotný.
Glváč, Martin, podpredseda NR SR (2018-10-24):
Ďakujem. Jeden poslanec prihlásený. Končím možnosť prihlásiť sa. Pani poslankyňa Remišová.
Shahzad, Silvia, poslankyňa NR SR (2016-12-01):
Na ministerstve práce.
P. Paška, predseda NR SR: (2010-02-11):
Poprosím pána poslanca Madeja, aby uvádzal v druhom čítaní hlasovanie o vládnom návrhu zákona č. 5/2004 Z. z. o službách zamestnanosti, je to tlač 1373. (Hlasovanie o v ládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.)
J. Brocka, poslanec: (2001-09-05):
Krátka poznámka k absolventom, ktorých som už spomínal ako istú rizikovú skupinu na trhu práce, aj keď oni počtom nie sú veľmi výrazná skupina, 6 % absolventov predstavuje asi 36 tis. uchádzačov o zamestnanie. Ale chcem povedať, že toto je jedna skupina, ktorá sa pohybuje v začarovanom kruhu. Absolventi škôl nemajú prax, bez praxe nemôžu získať zamestnanie, ale bez zamestnania nemôžu získať prax. Preto istým spôsobom chceme podporiť ľahšie sa umiestniť na trhu práce týmto zraniteľným uchádzačom tým, že navrhujeme, aby sa zamestnávateľovi uhrádzala časť jeho mzdových nákladov aj poistných odvodov, ak zamestná takéhoto uchádzača o zamestnanie aspoň na päť mesiacov. Ten druhý nástroj, odpustenie poistných odvodov, je návrhom, ktorý sa týka dlhodobo nezamestnaných, to znamená tých, ktorí sú v evidencii úradov práce viac ako dvanásť mesiacov a týmto sledujeme zlacnenie pracovnej sily u zamestnávateľa a tomu zamestnávateľovi, ktorý by takéhoto zamestnanca zamestnal, navrhujeme na šesť mesiacov odpustiť poistné odvody. Dopad na rozpočty poisťovní bude v porovnaní so stavom, keď sú títo uchádzači o zamestnanie nezamestnaní, pozitívny, lebo ak si uvedomíme, že dnes štát prispieva za tohto dlhodobo nezamestnaného poistné odvody z redukovaných základov vo výške 480 korún, tak ak by zamestnávateľ zamestnal aj len za minimálnu mzdu toho uchádzača o zamestnanie a ten uchádzač, respektíve už zamestnanec by platil len tých 12 % poistných odvodov, tak 12 % poistných odvodov z minimálnej mzdy je viac ako doteraz alebo teraz prispieval za tohto nezamestnaného štát. To znamená, každým vytvoreným miestom pri takejto úľave zamestnávateľovi získavajú aj poisťovne a získava tým aj štátny rozpočet. Ak som na začiatku hovoril o tých absolventoch, chcem povedať, že aj Národný úrad práce vo svojom rozpočte na budúci rok uvažuje s čiastkou takmer 500 mil. korún práve na dotovanie alebo na podporu vytvárania miest pre absolventov škôl. Tých, ktorí majú obavy, že by to, keďže sú dlhodobo nezamestnaní, respektíve aj absolventov, tá masa, o ktorých hovoríme, že ich je veľmi veľa a že sa tým vytvára, by som povedal, priestor na možné, veľmi vysoké výdavky z rozpočtu Národného úradu práce, chcem povedať, že toto vôbec nehrozí, lebo treba v prvom rade zobrať na vedomie, že počet voľných pracovných miest, t. j. tých, ktoré sú na celom Slovensku v štatistike a v evidencii všetkých úradov práce, je niečo málo viac ako 11 tis. Čiže ak by sme napríklad na tie voľné pracovné miesta, ktoré by sme obsadili nezamestnanými, tak pri nami navrhovaných výdavkoch to nepredstavuje sumu vyššiu ako 200 mil. korún. Prosím kolegov poslancov, aby podporili aj tento poslanecký návrh do druhého čítania, v ktorom je, samozrejme, možné dávať pozmeňujúce a také návrhy, ktoré by ho prípadne vylepšili. Ďakujem vám za pozornosť.
Paška, Pavol, predseda NR SR (2012-08-06):
Pán poslanec Fedor.
Bagačka, Michal, poslanec NR SR (2013-03-19):
Ďakujem.
Jančula, Tibor, poslanec NR SR (2019-09-18):
Ďakujem, pán predsedajúci. Cieľom predkladateľov je touto novelou Zákonníka práce navýšiť dĺžku základnej výmery dovolenky na 5 týždňov aj pre zamestnancov, ktorí dosiaľ nedovŕšili 33 rokov veku, ale trvalo sa starajú o dieťa. To je v súčasnosti už platným sociálnym štandardom pre zamestnancov aj, aj v iných členských štátoch Európskej únie, ako aj platným zamestnaneckým zvýhodnením u mnohých zamestnancov v Slovenskej republike. Predkladatelia predpokladajú najmä nasledovné dopady navrhovanej právnej úpravy: pozitívny vplyv na manželstvo a rodičovstvo a rodinu, pozitívny vplyv na výchovu detí, pozitívny vplyv na cestovný ruch, pozitívny vplyv na bezpečnosť, produktivitu a efektivitu práce zamestnancov, ktorí dosiaľ nedovŕšili 33 rokov veku a trvalo sa starajú o dieťa. Pozitívne vplyvy na mladé pracujúce rodiny s maloletými deťmi a ich zakladanie. Predpokladaný návrh zákona nemá vplyvy na rozpočet verejnej správy, návrh zákona má pozitívne a negatívne vplyvy na podnikateľské prostredie, očakáva sa pozitívny vplyv napríklad v oblasti cestovného ruchu a mierne negatívny vplyv na produktivitu tých zamestnancov u zamestnávateľov, ktorým sa navýši základná výmera dovolenky o 1 týždeň. Predpokladaný návrh zákona nemá vplyvy na životné prostredie, na zamestnanosť a ani na vplyvy na informatizáciu spoločnosti a služby verejnej správy pre občana. Zároveň návrh zákona nemá negatívne sociálne vplyvy ani vplyvy na hospodárenie obyvateľstva. Návrh zákona má pozitívne vplyvy na manželstvo, rodičovstvo, rodinu. Zvyšuje sa množstvo času pre rodičov a pre deti a na realizáciu rodinného života. Predkladaný návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky.
Drucker, Tomáš, minister zdravotníctva SR (2018-02-15):
Ďakujem pekne za slovo. Vážená pani poslankyňa, mám za otázku elektronické zdravotníctvo. Bol navrhnutý s vysokou úrovňou bezpečnosti tak, aby sa administrátori systému na Národnom centre zdravotníckych informácií nevedeli dostať k osobným údajom pacientov. Myslelo sa aj na mnoho ďalších bezpečnostných opatrení, či už na procesnej, alebo technickej úrovni. Elektronické zdravotníctvo naplno spĺňa bezpečnostné požiadavky súčasne platnej legislatívy, keďže v čase návrhu eHealthu pôvodného, po novom eZdravie, nebol GDPR publikovaný, preto samotné technické riešenie nemohlo v sebe zahŕňať všetko, čo GDPR momentálne požaduje. Aj s ohľadom na hore uvedené fakty týkajúce sa bezpečnosti veľa technických bezpečnostných požiadaviek GDPR, ako aj novela zákona na ochranu osobných údajov č. 18/2018 Z. z. elektronické zdravotníctvo spĺňa už aj dnes. Preto splnenie nových požiadaviek na GDPR neočakáva žiadne zásadné nové investície do systému elektronické zdravotníctvo, aj keď, samozrejme, nové požiadavky GDPR a zákona bude potrebné splniť. Novoimplementované a plánované funkcionality elektronického zdravotníctva budú musieť mať v sebe zakomponované plnenie požiadaviek GDPR a zákona, nakoľko v nich ide tiež o hromadné spracovanie osobitných kategórií, osobitných údajov zdravotných záznamov. Plniť požiadavky GDPR ale musia plniť všetky informačné systémy štátnej správy aj súkromných firiem, ktoré spracovávajú osobné údaje. Preto treba prihliadnuť na to, že elektronické zdravotníctvo len integruje súčasné informačné systémy, či už v ambulantnej sfére ústavnej zdravotnej starostlivosti, alebo v lekárenstve, ktoré si vyžiadajú mnohonásobne vyššie výdaje na strane ich poskytovateľov. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-10-19):
Ďakujem pekne, pán spravodajca. Otváram rozpravu. Ako prvý sa hlási pán poslanec Matovič a zdá sa, že písomne sa neprihlásil nikto. Nech sa páči.
P. Hrušovský, predseda  NR SR: (2003-09-22):
Páni poslanci, prosím, aby ste sa upokojili v rokovacej sále, pristúpime k hlasovaniu o jednotlivých bodoch programu. Pán poslanec Ďaďo, nech sa páči. V. Ďaďo, poslanec: Ďakujem, pán predseda. Vážené kolegyne, kolegovia, nakoľko v rozprave k predmetnému návrhu nevznikli žiadne pripomienky, pozmeňujúce ani doplňujúce návrhy, ani návrhy na uznesenie, mali by sme prikročiť a prikročíme k záverečnému hlasovaniu. Prosím pán predseda, aby sme hlasovali o návrhu uznesení Národnej rady k bodu, alebo k tlači o medzinárodnej doprave COTIF.
D. Jarjabek, poslanec: (2008-04-09):
Aby som sa dotkol toho § 8, o ktorom vy stále hovoríte, že všetkým tento § 8 vadí. No všetkým nevadí. Vadí vydavateľom a tým vydavateľom vôbec nevadí kvôli tomu, že by bola ohrozená nejaká demokracia, sloboda tlače a tak ďalej atď. Vadí im ten paragraf z toho dôvodu, že jednoducho bude tie noviny menej predávať. To je ten problém toho § 8. A menej ho bude predávať preto, lebo bude menej škandálov, kde sa postihnutý iba môže pozerať, čo všetko sa okolo neho deje bez toho, aby mohol do veci zasiahnuť. To je podstata § 8 – a vy to veľmi dobre viete. Ostatné, čo ste hovorili, je „púha“, neviem prečo, ale asi predvolebná demagógia z vašej strany. Ďakujem za pozornosť.
Martvoň, Anton, poslanec NR SR (2012-05-15):
Ďakujem pekne. Pán docent Procházka, taktiež musím pochváliť, bol to výborný politický prejav. A ako odborníka si vás veľmi vážim. A tento prejav, myslím si, bol veľmi vyvážený, ale dovoľte, aby som v niektorých veciach predsa politicky reagoval. V prvom rade vy ste povedali, že mraky sa zatiahli nad našimi hlavami. No ja by som to skôr prirovnal k tomu, že práve vyšlo slnko nad našimi hlavami a bude leto. Ja po tejto stránke práve fandím vláde a držím jej palce a pevne verím, že sa nám podarí programové vyhlásenie vlády naplniť a väčšinu z neho splniť. Čo sa týka druhej stránky, čo ste povedali, krásne prirovnanie, rodinka úžasných. No pri tej rodinke úžasných ja si dobre pamätám, že v médiách sa často objavovali vaši bývalí politici alebo terajší politici bývalej vlády v oblekoch alebo oblečeniach supermanov. A, žiaľbohu, tie supermanské alebo úžasné veci, čo sa sľubovali v predchádzajúcom programovom vyhlásení vlády, sa nepodarili naplniť. No a čo by som chcel ešte povedať. Môj názor je práve, že tá stredná vrstva zanikla práve za vlád bývalých, teda bývalých vlád Mikuláša Dzurindu. A možno tam by sa treba malo obrátiť a pýtať sa, práve prečo zaniká a trpí stredná vrstva. No a posledná vec na nadľahčenie. Čo sa týka tej reprodukcie, budem citovať môjho kolegu poslanca za mnou, že treba nasadiť v teréne nie pána Kollára, ale skôr pána Mihála. Ďakujem.
Žitňanská, Lucia, poslankyňa NR SR (2012-12-18):
Ďakujem veľmi pekne za faktické poznámky. Pán poslanec, naozaj treba rozlišovať a treba rozlišovať medzi vládami, ktoré mali dobrý úmysel pohnúť justíciu dopredu, a medzi vládami, ktoré, naopak, vymenili naozaj kľud v koalícii za to, že rezort spravodlivosti zverili do rúk Mečiara. A to je proste fakt a s tým sa nedá nič robiť. Ďakujem pekne.
Sulík, Richard, poslanec NR SR (2012-09-25):
Ďakujem pekne. Pán poslanec Kuffa, obávam sa, že vyjadrujete sa k veciam, o ktorých jednoducho neviete dostatočne veľa. Hovoríte teda, že živnostník radšej zaplatí licenciu, ako by mal viesť účtovníctvo. No, pozrite sa, živnostník, keď si dnes uplatní paušálne náklady, rovnako nevedie účtovníctvo, vedie iba zoznam svojich príjmov. Zoznam príjmov bude musieť viesť aj živnostník, ktorý si kúpil licenciu, lebo veď predsa my musíme zistiť, či jeho príjmy boli viac, alebo menej ako 50-tisíc eur ročne. Toto je nachlp rovnaké, tu nie je žiaden rozdiel. Ďalej, z účtovníctva robíte atómovú fyziku, obzvlášť z jednoduchého účtovníctva, možnože preto, že ste v živote neúčtovali. Hovoríte, že dopad bude neutrálny, no dopad bude neutrálny možno pri statickom pohľade, keď si povieme: dnes, živnostníci, ale nezabúdajte na nesprávne motivátory a na dynamiku v takejto veci. Takisto si povedali v 17. storočí v Anglicku, že budeme zdaňovať domy podľa toho, koľko majú okien, lebo sa im nechcelo rátať plochu, a výsledok bol, že o 15 rokov neskôr, samozrejme, Angličania stavali domy s minimum okien a výsledok bol, že tí ľudia trpeli vážnymi chorobami. A my môžeme povedať, dopad bude neutrálny, lebo sa to staticky preráta, ale ešte raz vám vravím, tu sa prihlásia desaťtisíce dobre zarábajúcich ľudí a budú platiť smiešnu daň a minimálne odvody a potom bude dopad negatívny. Toto je jednoducho lacné, populistické, tento návrh, ktorý nič nezlepšuje tým živnostníkom, ktorí mali málo zarábať, už vonkoncom nič nezlepší, tí sú na tom úplne rovnako, dokonca budú platiť vyššiu daň. A keď chceme teda živnostníkom pomôcť, tak zrušme im minimálne odvody. Minimálne odvody sú ten problém živnostníkov, to je tá nehoráznosť, že musia platiť odvody z príjmov, ktoré vôbec nemajú. Ďakujem.
Pčolinský, Peter, podpredseda NR SR (2023-02-08):
Ďakujem pekne. Vyhlasujem všeobecnú rozpravu za skončenú. Chce ešte zaujať stanovisko navrhovateľ? Nech sa páči.
P. Paška, predseda NR SR: (2007-06-29):
(Hlasovanie.) 125 prítomných, 75 za, 1 proti, 49 sa zdržalo. Konštatujem, že Národná rada schválila uznesenie k správe o činnosti a hospodárení Úradu pre reguláciu sieťových odvetvi za rok 2006. Vážené pani kolegyne, kolegovia, tým sme odhlasovali všetky prerokované body. Chcem sa spýtať, vzhľadom na to, že na včerajšom grémiu sme dohodli ďalší postup k programu nasledovne, a to tak, že budeme pokračovať v schôdzi v pondelok o 13.00 hod. a že ako prvý bod prerokujeme správu o aktuálnom vývoji v slovenskom zdravotníctve. Medzitým sa však nepodarilo včera odrokovať vládny návrh zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia, preto sa pýtam, či je všeobecný súhlas, aby sme v pondelok o 13.00 hod. najprv prerokovali tento vládny návrh zákona a potom pokračovali správou o vývoji v zdravotníctve. (Reakcie z pléna.) Nie. Budeme hlasovať o mojom návrhu. Prezentujeme sa a hlasujeme. (Hlasovanie.) 116 prítomných, 104 za, 2 proti, 3 sa zdržali, 7 nehlasovalo. Takže považujem za odsúhlasený návrh, budeme v pondelok začínať rokovací deň o 13.00 hod. prerokúvaním vládneho návrhu zákona, ktorým sa mení a dopĺňa zákon č. 124. Teraz budeme pokračovať v rokovaní schôdze prerokovávaním ďalších správ, ktoré sú súčasťou programu. Zatiaľ vám všetkým ďakujem. Pán Boris Zala, nech sa páči.
P. Farkas, poslanec: (2001-12-13):
J. Migaš, predseda NR SR: Hlasujeme o návrhu pána poslanca Bohunického. (Hlasovanie.) Prítomných je 125 poslancov, za 43, proti 14, zdržalo sa 64, nehlasovali 4. Návrh pána poslanca sme neschválili. Ďalší.
Panáček, Milan, poslanec NR SR (2015-09-29):
Ďakujem za slovo. Vážené pani poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k uvedenému návrhu zákona (tlač 1773). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona prerokovali výbory do 9. novembra 2015 a gestorský výbor do 10. novembra 2015. Ďakujem, skončil som, otvorte, prosím, rozpravu.
Janckulík, Igor, poslanec NR SR (2017-03-23):
Vážený pán predsedajúci, vážený pán minister, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k uvedenému návrhu zákona (tlač 425). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 5. mája 2017 a gestorský výbor do 9. mája 2017. Pán predsedajúci, otvorte všeobecnú rozpravu.
Takáč, Richard, minister pôdohospodárstva a rozvoja vidieka SR (2024-10-29):
Ďakujem veľmi pekne za slovo, pán predsedajúci. Vážené pani poslankyne, poslanci, k vládnemu návrhu zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania, ktorým sa menia a dopĺňajú niektoré zákony. Cieľom vládneho návrhu zákona je implementácia nariadenia Európskeho parlamentu a Rady Európskej únie 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie Európskej únie č. 995/2010 a európskych predpisov týkajúcich sa licencie FLEGT na dovoz dreva a výrobkov z dreva. Vzhľadom na vyššie uvedené, dovoľujem si vás požiadať o prerokovanie predloženého návrhu zákona a jeho posunutie do druhého čítania. Ďakujem veľmi pekne.
P. Paška, predseda NR SR: (2009-09-09):
Návrh sme neschválili a nebudeme pokračovať v rokovaní o tomto návrhu zákona. Ďakujem pekne, pani poslankyňa. Teraz pán poslanec Kvorka uvedie v prvom čítaní hlasovanie o návrhu pána poslanca Gaburu na vydanie zákona o solidarite (tlač 1160).
Gröhling, Branislav, minister školstva, vedy, výskumu a športu SR (2022-06-23):
Pán poslanec, ak dovolíte, ja vám odovzdám odpoveď a svoj názor si nechám zatiaľ pre seba, aby som to neprezentoval za ministerstvo zahraničných vecí. Ďakujem.
Laššáková, Jana, podpredsedníčka NR SR (2015-03-24):
Prezentujme sa a hlasujme. (Hlasovanie.) Prítomných 140 poslancov, za návrh 56, proti 1, zdržalo sa 82 poslancov, nehlasoval 1 poslanec. Konštatujem, že Národná rada sa uzniesla, že nebude rokovať o tomto návrhu zákona v druhom čítaní. Pokračujeme hlasovaním o bode 61 schváleného programu, ktorým je prvé čítanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 1440). Spravodajcom je člen výboru pre sociálne veci poslanec Ľudovít Kaník, poprosím vás, pán poslanec, uveďte hlasovanie.
Zmajkovičová, Renáta, podpredsedníčka NR SR (2012-06-19):
Pán poslanec Hlina.
P. Paška, predseda NR SR: (2009-10-22):
(Hlasovanie.) 129 prítomných, 101 za, 6 proti, 21 sa zdržalo, 1 nehlasoval. Návrh sme pridelili výborom na prerokovanie a určili lehotu. Pán poslanec Kužma bude teraz uvádzať v prvom čítaní hlasovanie o návrhu poslankyne Národnej rady Slovenskej republiky Jarmily Tkáčovej na vydanie zákona o zákaze ťažby uránu na území Slovenskej republiky . Je to tlač 1240.
Hlina, Alojz, poslanec NR SR (2013-09-12):
Ale ja upozorňujem na absurdity, ktoré tu stvárate. A toto naozaj príde.
Hrnčiar, Andrej, podpredseda NR SR (2018-12-05):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásila iba pani poslankyňa Dubačová, len o slovo požiadala navrhovateľka. Nech sa páči.
Baránik, Alojz, poslanec NR SR (2020-07-15):
Ďakujem pekne. Ja som zároveň predkladateľ, tak potom prípadne sa ešte, ak by boli nejaké dôvody na moje ďalšie vystúpenie, tak by som sa ešte prihlásil. (Prerušenie vystúpenia predsedajúcim.)